STECH เปิดเทรดวันแรกพุ่ง 27% แตะ 3.54 บ. แวลู่แน่น 596 ลบ.
STECH เปิดเทรดวันแรกราคาพุ่ง 27% แตะ 3.54 บ. มูลค่าการซื้อขายหนาแน่น 596.45 ลบ.
23 ก.ค. 2564

ผู้สื่อข่าวรายงานว่า ราคาหุ้น บริษัท สยามเทคนิคคอนกรีต จำกัด (มหาชน) หรือ STECH เปิดเทรดวันแรกที่ระดับ 3.54 บาท โดยล่าสุด ณ เวลา 10.01 น. อยู่ที่ระดับ 3.54 บาท บวก 0.76 บาท หรือ 27.34% สูงสุดที่ระดับ 3.72 บาท ต่ำสุดที่ระดับ 3.40 บาท ด้วยมูลค่าการซื้อขาย 596.45 ล้านบาท
สำหรับ STECH ประกอบธุรกิจผลิตและจำหน่ายผลิตภัณฑ์คอนกรีตอัดแรงภายใต้เครื่องหมายการค้า STEC ได้แก่ เสาเข็มคอนกรีตอัดแรง เสาไฟฟ้าคอนกรีตอัดแรงและผลิตภัณฑ์ประกอบเสาไฟฟ้า ผลิตภัณฑ์คานสะพานและพื้นสะพาน เสาเข็มคอนกรีตเสริมเหล็กอัดแรงโดยใช้แรงเหวี่ยง โดยให้บริการแก่ลูกค้าทั้งภาครัฐบาลและเอกชน พร้อมกับการให้บริการที่เกี่ยวเนื่องอย่างครบวงจร เช่น บริการขนส่งและตอกเสาเข็ม ทั้งนี้บริษัทยังมีศักยภาพในการทำงานรับเหมาก่อสร้างที่เกี่ยวกับธุรกิจหลัก โดยมีประสบการณ์ในงานติดตั้งระบบสายส่งไฟฟ้าแรงสูง 115 kV และงานติดตั้งเคเบิลใยแก้วนำแสง